Nyeste Skilderie af Kiøbenhavn, 1821-03-31
det Bekjendtskab, som en jevnligere Benyttelse af Bibliotheket giver, end den, der pleier at udfordres for at komme til Kundskab om en CatalogsTilværelse, tilstaaer jeg, at jeg, indtil den i Athene (Sept. 1816) meddeelte Efterretning om Bibliothekets Tilstand, var om denne aldeles uvidende, og det er saa langt fra, at jeg ved den deri givne Oplysning fandt mig overbeviist om det Modsatte, at jeg meget mere nu vover at benægte, hvad jeg tilforn ignoreerte, ja, endog har Møie med at finde det undskyldeligt, at man med Jndsigt i en videnskabelig Catalogs Natur og Væsen kan vedblive at paastaae, at en saadan virkeligen er til, og alt længe har været til paa det Kgl. Bibliothek. Det er en meget vigtig Bemærkning af Prof. M., at det, i Tilfælde af en Catalogs Existents, maatte være aldeles ufornødent at publicere Noget herom for Videnskabernes Venner og Dyrkere i Hovedstaden; sandeligen, saa ufornødent, at, om det ikke desto mindre skulde findes fornødent, Slutningen synes at falde af sig selv. Vel erfares det i den ovennævnte Efterretning, at Noget er til, som der kaldes en udarbeidet scientifisk eller Real-Catalog; "men", føies til, denne er endnu kun til i Udkast eller enkelte Faseikler, hvoraf enhver indbefatter en lille Green af et Videnskabsfag, altsaa er dette Noget vel til som et Noget, men ikke som Catalog, d. er der er ingen Catalog til. Naar derfor Paaankeren drister sig til at benægte, at hidindtil ingen Catalog har været til Eftersyn paa det Kgl. Bibliothek, da tager Undertegnede atter ikke i Betænkning at vedkjende sig samme Dristighed; og naar Prof. M. derimod paastaaer, at den ældre Catalog har været til offentligt Eftersyn, saavidt den dertil var beqvem eller brugelig, da synes begge Paastande desto værre saa let forenelige (helst naar det betænkes, hvad den Sidste end ydermere antyder: at den ikke er bleven suppleret til de sidste Tider), at ingen skjellig Grund er forhaanden til at stemple den første som "Usandhed, meget mere synes netop denne ved den anden at være tilstrækkeligt – skjøndt indirecte – motiveret. Enhver flittig Afbenytter af det Kgl. Bibliothek, vil ved mange Leiligheder have føelt sig moralsk overbeviist om Jkke-Tilværelsen af en Catalog, som var beqvem og brugelig - jeg vil ikke sige til Læsernes offentlige, men selv til Bibliothekbetjenternes private Eftersyn, thi hvorledes ellers forklare sig, at Bogsedler, lydende paa Skrifter, som i et almindeligt godt Bibliothek ikke kunne antages at mangle, remitteres med det fatale D. – Naar det er sandt, at et Bibliothek af den Størrelse, som det Kongelige, først ved en fuldstændig, nøiagtig Catalog vinder en levende, virksom Tilværelse, og bliver i sin Fylde en tilgængelig Skat, da ere vistnok faa Arbeider, i patriotisk saavelsom i videnskabelig Henseende, saa glædelige og saa fortienstlige, som det nu alvorligt begyndte og ivrigt fortsatte CatalogeringsArbeide; men derfor bliver det ligefuldt beklageligt, at vi først om ti Aar komme i Besiddelse af et Gode, vi allerede for ti Aar siden kunde, altsaa og burde, have været i Besiddelse af, ligefuldt paafaldende, at vi først nu have tænkt paa at forskaffe os, hvad alle andre Bibliotheker af lige Rang alt længe have havt. Behageligen er det vistnok at hefte Øinene paa, hvad der nu gjøres, og med skyldig Erkjendtlighed at paaskjønne, hvad det nærværende Bibliothek-Personales ufortrødne Jver i de fire sidste Aar har udrettet; men derfor skjønnes det ikke, hvorfor det mindre Behagelige, naar det kun er sandt, nødvendigt skal dølges og forties, end mindre hvorfor det, naar det bringes til Orde, skal tilbagevises med bitter Haardhed og stolt Foragt, og er den paa beraabte ældre Catalog, som endnu stedse skal lægges til Grund ved Udarbeidelsen af den nye, begyndt for syv og tyve Aar siden, turde det heller ikke være saa aldeles taabeligt eller ugrundet, at sætte dette Tidsrum (hvori det jo ikke kan falde Nogen ind at omtvivle, at jo det Begyndte maatte være fortsat, og kunde være fuldendt), som Tiden, i hvilken en Catalog over det Store Kongelige Bibliothek virkeligen har været under Arbeide.